מכון חרוב

מכון חרוב הוא מכון מחקר אשר נוסד בשנת 2006 על ידי לין שוסטרמן. המכון עוסק במאבק באלימות במשפחה, בדגש על התעללות בילדים ובהזנחתם. בשנת 2020 תקציב המכון עמד על כ-15,988,900 ש"ח ועבדו בו כ-42 איש. כיום המנהל הכללי של המכון הוא אשר בן-אריה. משרדי העמותה ממוקמים בקמפוס האוניברסיטה העברית בהר הצופים.

המכון עוסק בימי עיון, כנסים וקורסים עבור אנשי חינוך ורווחה העוסקים באיתור אלימות במשפחה ובטיפולה. בנוסף על כך, המכון עוסק בהנגשת מידע בנושא, יצירת שיתופי פעולה בין גורמים רלוונטיים שונים ופיתוח שיטות טיפול חדשות באלימות במשפחה.

משנת 2015 מכון חרוב מפעיל את "מיזם מהל'ב" – המיזם למניעת התעללות בילדים – בשיתוף עם קרן שוסטרמן, חברת Capitolis וחברת הייעוץ BCG. המיזם עוסק בניטור תופעת ההתעללות בילדים, הסברה וקידום דיח ציבורי ומדיניות ציבורית לטיפול בנושא.

החל מנובמבר 2020, המכון אף מעניק מלגות לפוסט-דוקטורט עבור חוקרים העוסקים בחקר ההתעללות בילדים.

בחודש יולי 2021, נחנכה בקמפוס חרוב שבקמפוס הר הצופים של האוניברסיטה העברית מרפאת חרוב. במרפאה מתקיימת הערכה רב-מקצועית ובין השאר אבחנה של נוירולוג, פסיכיאטר, קלינאית תקשורת ומרפאה בעיסוק (שעובדים במרפאה בליווי עובדת סוציאלית) שמתמחים בטיפול בילדים נפגעי טראומה, התעללות והזנחה.

קישורים חיצוניים

הערות שוליים 

מכוני מחקר חברתי בישראל
ישראל: אלימות במשפחה
ישראל: עבודה סוציאלית
ישראל: רווחת הילד